open-index/open-wikipedia-markdown huggingface dataset:
Stictoleptura maculicornis

***Stictoleptura maculicornis*** er en av blomsterbukkene (Lepturinae), en billegruppe som tilhører trebukkene (Cerambycidae). Den er utbredt i Sør-Norge bortsett fra Vestlandet.

## Utseende
En nokså liten (7–11&nbsp;mm), svart trebukk med gulbrune dekkvinger. Kroppen er kledt med forholdsvis lange, grove, mørke hår. Antennene er omtrent 2/3 så lange som kroppen. Den innerste delen av hvert antenneledd er lys slik at antennene virker "flekkete", dette er et godt kjennetegn på arten. Pronotum er lengre enn bredt, sterkt hvelvet og matt. Dekkvingene er grovt punkterte, med markerte, rettvinklede skuldre. Beina er middels lange og svarte. 
## Levevis
Larvene lever i noe tørr, råtten, soppangrepet død ved, både på løvtrær og bartrær. Den kan utnytte ganske tynne greiner, både slike som fortsatt henger på treet og slike som ligger på bakken. Larveutviklingen tra minst to år. De voksne billene kan finnes på lyse, åpne blomster i juni-august.
 
## Utbredelse
Arten er utbredt i Europa, unntatt de vestligste delene, østover til Kaukasus. I Norge finnes den i indre strøk i Sør-Norge og dessuten i Nordland.
 
## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Lepturini Latreille, 1802
******** *Stictoleptura maculicornis* (De Geer, 1775) (synonymer *[[Leptura maculicornis]]*, *[[Anoplodera maculicornis]]*, *[[Paracorymbia maculicornis]]*, *[[Brachyleptura maculicornis]]*)

## Litteratur
* Ehnström, B. & Holmer, M. 2007. *Nationalnycklen till Sveriges Flora och fauna. Skalbaggar: Långhorningar. Coleoptera: Cerambycidae.*  ArtDatabanken, SLU, Uppsala. 302 sider. ISBN 978-91-88506-62-7
* Norges biller – ''Stictoleptura maculicornis''
## Eksterne lenker
*
Johannes Bragstad

**Johannes Sivertsen Bragstad** (1858–1937) var en norsk folkehøgskolemann, gårdbruker og politiker. Han var bestyrer ved Sund folkehøgskole på Inderøy og stortingsrepresentant for Nord-Trøndelag for Bondepartiet 1922–1924.

## Biografi
Han var sønn av ordfører i Inderøy Sivert Bragstad og hadde flere brødre og andre slektninger som også hadde offentlige verv. Han vokste opp på gården Brakstad, der Hans Konrad Foosnæs holdt folkehøgskole i 1875–1876. Foosnæs giftet seg senere med Johannes Bragstads søster, Marie.

Han gikk senere Christopher Bruuns folkehøgskole på Vonheim og Askov højskole i Danmark. I 1880-årene begynte han som lærer på Daniel Sæter og Ole Kristian Kuløys folkehøgskoler, senere lærer ved amtsskolen og ved Mære landbruksskole. Han fikk etter hvert studere kjemi og landbruksvitenskap på universitetsnivå i Norge og Tyskland. Det var særlig kjemi, fysikk og verdenshistorie som ble Bragstads undervisningsfag; han skal også ha vært en dyktig matematikklærer.

I 1900 var han med på å kjøpe amtmannsgården Sund på auksjon, så folkehøgskolen, som hadde en kontinuitet tilbake til 1868, kunne få fast tilhold der. Bragstad ble gårdens eneeier i 1910 og bestyrer ved folkehøgskolen. Han trakk seg tilbake fra skoledriften i 1921 og overdro gården til sin sønn i 1932.

Mens Bragstad arbeidet på Mære, var han også ordfører i Sparbu. Etter at han flyttet til Inderøy ble han medlem av herredsstyret, forlikskommissær, overformynder, formann i fattigstyret og formann i amtsskolestyret.

Bragstad møtte på Stortinget som varamann for sin svoger Foosnæs i 1905. Bragstad var venstremann frem til bondebevegelsen valgte å danne sitt eget parti. Han ble blant grunnleggerne av Bondepartiet i Nord-Trøndelag i 1921, en av partiets første stortingsrepresentanter og satt i Stortingets kirke- og skolekomité (1922–1924). Han hadde sentrale verv i Norges Bondelag og Fedrelandslaget.

Han giftet seg i 1893 med Karen Pettersen fra Ribe i Danmark; hun døde etter få måneders ekteskap. Han giftet seg på ny i 1899 med Marianne Emelie Krogh fra Høland, som han arbeidet sammen med på Mære og senere på Sund. De fikk to barn.

Han døde på Sund gård i 1937, etter to ukers sykeleie. Han ble gravlagt på Hustad kirkegård.
 
## Referanser


## Litteratur
*

## Eksterne lenker
*
Sverige under Sommer-OL 1976

**Sverige under Sommer-OL 1976**. 116 sportsutøvere fra Sverige deltok i seksten sporter under Sommer-OL 1976 i Montréal. Sverige kom på 12.-plass med fire gull- og en sølvmedalje.

## Medaljer

 
## Medaljevinnerne
EM på skøyter 1983, menn

**EM på skøyter 1983, herrer** ble avholdt på de Uithof i Den Haag, Nederland den 29. og 30. januar 1983 med 30 deltagere fra 13 nasjoner.  

Tomas Gustafson var tittelforsvarer fra Oslo året før. Hilbert van der Duim ble europamester for første gang.

## Medaljevinnere
;Sammenlagtmedaljer

;Distansemedaljer

## Sammenlagt

*NCxx = ikke kvalifiserte for den avsluttende 10 000 meteren*

## Eksterne lenker
* 
*  for EM på skøyter 1983 for menn.
*  Resultater (ny) på www.ISU.html.infostradasports.com sine sider og Resultater (gammel) på data.**ISU**results.eu
*  Medaljer nasjonsvis og resultater på The-Sports.org (ikke komplett, mangler finske  Ala-Louko som bare gikk på 500 meteren første dag.)
;Videoer på YouTube
*  med 1t 15min 44sek
*  med 14min 58sek
*  med 1t 15min 44sek
*  med 37min 14sek
*  med 1t 15min 38sek
*  med 21min 23sek
Silver Bells

**«Silver Bells»** er en klassisk amerikansk julesang med melodi av Jay Livingstone og tekst av Ray Evans. Teksten er uvanlig for en julesang ved at den beskriver festivalen i byen og ikke i en landlig setting.

«Silver Bells» ble først fremført av Bob Hope og Marilyn Maxwell i spillefilmen *[[Svindlere på Broadway]]* (*The Lemon Drop Kid*), filmet i juli-august 1950, men utgitt i mars 1951.

Den første innspilte versjonen var med Bing Crosby og Carol Richards, utgitt i oktober 1950.

Etter at Crosbys og Richards innspilling ble populær ble Hope og Richards kalt tilbake i slutten av 1950 for å filme en utarbeidet produksjon av sangen på nytt.

## Historie
«Silver Bells» begynte som den tvilsomme «Tinkle Bells». Evans sa: *«Vi trodde aldri at tittelen hadde en dobbelt betydning før Jay kom hjem og hans [første] hustru sa: «Har du gått fra forstanden? Vet du ikke hva ordet *tinkle* betyr?»*. Det er barns slang for urinering.

Sangen var inspirert av billedbruken av klokkeringere fra Frelsesarmeen som stod utenfor varemagasinene i julesesongen.

## Innspillinger (i utvalg)
*Johnny Mathis (1952)
*Elvis Presley (1971)
*Neil Diamond (1992)
*Gloria Estefan (199 )
*Kenny G (1994)
*Martina McBride (1999)
*Garth Brooks (2001)
*Shania Twain (2004)
*Twisted Sister (2006)

## Norsk versjon
Øyvind Offerdal har skrevet en norsk tekst. På¨norsk bærer den tittelen «Julen er kommet til byen». Henrik Dahl utgav den på LP-platen *Julegleder* (Mariann MLN 1013 i 1982. Produsent var Sverre Erik Henriksen.

## På film
En versjon med Vic Damone var med i spillefilmen *Donnie Brasco* (1997).

## Listeplassering
Sangen kom på den britiske singlelisten for første gang 19. desember 2009 i en duett med Terry Wogan og Aled Jones, innspilt for veldedighetsformål og nådde nummer 27. Den lå på listen i tre uker.

## Referanser
Per Arve Lie

**Per Arve Lie** (født 17. oktober 1946) er en norsk politiker (V), kommunal tjenestemann og gårdbruker.

Han var ordfører i Namdalseid kommune 1984–1987 og 1999–2003 samt leder i Nord-Trøndelag Venstre 1988–1990.

Lie er cand.mag. og tidligere ansatt i personalsektoren i Namdalseid og Verran kommuner. Han har vært regionleder for Kommunal Kompetanse (nå Fagakademiet) i Midt-Norge, med kursvirksomhet for kommuner og fylkeskommuner. Lie driver gårdsbruk med kornproduksjon.

## Referanser
Chucky Frierson

**Charles «Chucky» Frierson III** (født 1983 i Youngstown, Ohio i USA) er en profesjonell basketballspiller som for øyeblikket er uten klubb. Frierson spiller som shooting guard eller small forward på banen. Han har tidligere spilt i Saudi-Arabia og Mexico før han kom til Norge. I 2009/2010-sesongen kom han til Bærum Basket etter å ha spilt første halvdel av sesongen hos Harstad Vikings.

## Statistikker fra BLNO-karrieren
### Tegnforklaring

### Sesongspill

### Sluttspillet

## Referanser


## Kilder
* https://web.archive.org/web/20160304142449/http://www.barumbasket.no/index.php?c=31&kat=BLNO Bærum Baskets hjemmeside]
* Biografi fra Infosport
Anastrangalia reyi

***Anastrangalia reyi*** er en av blomsterbukkene (Lepturinae), en billegruppe som tilhører trebukkene (Cerambycidae). Den er utbredt på Østlandet og i Nordland og Troms i Norge.

## Utseende
En middelsstor (9–16&nbsp;mm), svart trebukk med brunrøde dekkvinger. Den ligner sterkt på den beslektede arten *[[Anastrangalia sanguinolenta]]* men skiller seg fra denne på at dekkvingene er teglrøde hos begge kjønn (hos *A. sanguinolenta* er de blodrøde hos hunnen og brungule hos hannen) og har en smal, svart ytterkant. Antennene er mørke og litt over halvparten så lange som kroppen. Hodet er forholdsvis stort og bredt. Pronotum er tydelig lengre enn bredt, rundet, grovt punktert og matt svart. Dekkvingene er middels grovt punkterte. Hunnen har et eggleggingsrør som stikker litt ut bak dekkvingene. Beina er slanke og svarte.

## Levevis
Larvene lever trolig i gamle, døde høystubber, og stående og falne, tørre trær (gadd og læger) av bartrær. Treene bør være uten bark og ganske uttørket. Arten er også funnet i bygningstømmer og stolper. Larveutviklingen tar 2-3 år. De voksne billene kan man finne på blomster i juni-juli.

## Utbredelse
Arten er utbredt i Nord- og Mellom-Europa sørover til Pyreneene. I Norge finnes den på Østlandet og noen steder i Nordland og Troms.
 
## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Lepturini Latreille, 1802
******** *Anastrangalia reyi* (Heyden, 1889) (synonymer *[[Leptura reyi]]*, *[[Anoplodera reyi]]*, *[[Anoplodera inexpectata]]*, *[[Leptura sandoeensis]]*)

## Litteratur
* Ehnström, B. & Holmer, M. 2007. *Nationalnycklen till Sveriges Flora och fauna. Skalbaggar: Långhorningar. Coleoptera: Cerambycidae.*  ArtDatabanken, SLU, Uppsala. 302 sider. ISBN 978-91-88506-62-7
* Norges biller – ''Anastrangalia reyi''

## Eksterne lenker
* 
* Foto av arten, begge kjønn
Hille

**Hille** er en øy i Lindesnes kommune i Agder. Den ligger sørvest for Mandal by, vest for Tungefjorden. På nordsiden av øya ligger Kvåfjorden.

Det høyeste punktet på øya er Garpeheia på 96 meter over havet. 

## Referanser
Liste over ordførere i Namdalseid

**Liste over ordførere i Namdalseid kommune** begynner i 1838. Namdalseid kommune i Trøndelag ble etablert ved innføringen av formannskapslovene, men ble allerede i 1846 slått sammen med Beitstad under navnet Beitstad. Namdalseid ble utskilt fra Beitstad i 1904. Namdalseid opphørte som egen kommune 31. desember 2019. Fra 2020 av, er Namdalseid en del av Namsos kommune.
 

## Fotnoter



## Referanser
Martin Elgmork

**Martin Elgmork** (født 1990) er en profesjonell basketballspiller for Bærum Basket i den norske eliteserien BLNO. Elgmork spiller som guard på banen, og er forøvrig også bror av lagkameraten Christer Elgmork.

## Statistikker fra BLNO-karrieren
### Tegnforklaring

### Sesongspill

### Sluttspillet

## Kilder
Bærum Baskets hjemmeside

## Referanser
Sovjetunionen under Sommer-OL 1976

**Sovjetunionen under Sommer-OL 1976**. 410 sportsutøvere fra Sovjetunionen deltok i 22 grener under Sommer-OL 1976 i Montréal. Sovjetunionen ble beste nasjon på den uoffisielle medaljestatistikken med 49 gull-, 41 sølv- og 35 bronsemedaljer. Vektløfteren Vasilj Aleksejev var Sovjetunionens flaggbærer under åpningsseremonien.

## Medaljer

## Medaljevinnerne

## Eksterne lenker
*  Soviet Union at the 1976 Montréal Summer Games på Sports-reference.com/olympics
Jacob B. Eide

**Jacob Bertelsen Eide** (født 13. august 1894 i Bergen, død 23. oktober 1986) var en norsk sivilingeniør og Venstre-politiker. 

Eide ble uteksaminert fra Bygningslinjen ved Bergen Tekniske Skole (BTS) i 1912 og som sivilingeniør fra Bygningslinjen ved NTH i 1918. Han var overlærer ved BTS 1933-40 og direktør og rektor 1940-64.

Eide var medlem av Bergen bystyre 1928-59, herav mange år medlem av formannskapet og finansutvalg. Første varamann til Stortinget for Venstre 1949-53.

Eide var medlem av hovedstyret i NIF 1949-53, styremedlem SINTEF 1950-54 og formann i Bergenhalvøens Kommunale Kraftselskap 1946-66.

Eide var ridder av St. Olavs Orden.

## Kilder
* Leif Eskedal: BTS-matrikkelen, 1975.
* Nekrolog i *Bergens Tidende* av rektor Harald Dalen.

## Eksterne lenker
*
EM på skøyter 1984, menn

**EM på skøyter 1984, herrer** ble avholdt på Fram kunstisbane i Larvik, Norge den 21. og 22. januar 1984 med 30 deltagere fra 12 nasjoner og med Idrettsforeningen Fram som teknisk arrangør som fikk oppdraget fra International Skating Union via Norges Skøyteforbund.

Hilbert van der Duim var tittelforsvarer fra Den Haag året før og forsvarte tittelen og ble europamester for andre gang.

## Medaljevinnere
;Sammenlagtmedaljer

;Distansemedaljer

## Sammenlagt

*NCxx = ikke kvalifiserte for den avsluttende 10 000 meteren*

## Referanser




## Litteratur
* 

## Eksterne lenker
* 
*  for EM på skøyter 1984 for menn.
*  Resultater (ny) på www.ISU.html.infostradasports.com sine sider og Resultater (gammel) på data.**ISU**results.eu
*  Medaljer nasjonsvis og resultater på The-Sports.org
* 
;Videoer på YouTube
*  med 1t 22min 34sek
*  med 1t 16min 49sek
*  med 1t 33min 10sek
*  med 10min 4sek
*  med 1t 33min 6sek
*  med 15min 12sek
Nils-Paul Skåra

**Nils-Paul Skåra** (født 1987 i Norge) er en profesjonell basketballspiller for Bærum Basket i den norske eliteserien BLNO. Skåra spiller som shooting guard eller small forward på banen.

## Statistikker fra BLNO-karrieren
### Tegnforklaring

### Sesongspill

### Sluttspillet

## Kilder
Bærum Baskets hjemmeside

## Referanser


## Eksterne lenker
*
EM på skøyter 1985, menn

**EM på skøyter 1985, herrer** ble avholdt på Isstadion i Eskilstuna, Sverige den 26. og 27. januar 1985 med 28 deltagere fra 11 nasjoner.

Hilbert van der Duim var tittelforsvarer fra Larvik året før. Hein Vergeer debuterte i mesterskapet og ble europamester etter tre distanseseire.

## Medaljevinnere

;Sammenlagtmedaljer

;Distansemedaljer

## Sammenlagt

*NCxx = ikke kvalifiserte for den avsluttende 10 000 meteren*

## Eksterne lenker
* 
*  for EM på skøyter 1985 for menn.
*  Resultater (ny) på www.ISU.html.infostradasports.com sine sider og Resultater (gammel) på data.**ISU**results.eu
*  Medaljer nasjonsvis og resultater på The-Sports.org (ikke komplett, mangler norske  Tveter som ble diskvalifisert på  meter andre dag.)
* 
;Videoer på YouTube
*  med 1t 7min 36sek
*  med 34min 46sek
*  med 1t 7min 33sek
*  med 23min 16sek
*  med 1t 7min 28sek
*  med 9min 11sek
Donald Oatis

**Donald Oatis** (født 1979 i USA) er en profesjonell basketballspiller for Bærum Basket i den norske eliteserien BLNO. Oatis spiller som power forward eller center på banen. Før Oatis kom til BLNO i en alder av 29 år hadde han spilt for ulike klubber i åtte forskjellige land. Dette var etter hans tresesongers lange karriere hos Wilberforce University fra 1999-2000 og 2002-2004. Oatis spilte også for Lansing Community College i perioden 1997-1999. Etter 2009-2010-sesongen viste statistikkene hans at han var BLNOs beste returtaker.

## Statistikker fra BLNO-karrieren
### Tegnforklaring

### Sesongspill

### Sluttspillet

## Referanser


## Kilder
* 
*
Jørgen Skaug Aukland

**Jørgen Skaug Aukland** (født 1989) er en norsk strongmanutøver, crossfitutøver og tidligere styrkeløfter og profesjonell basketballspiller. I 2016 vant han Norges sterkeste mann. I 2015 vant han Norges sterkeste mann -105 kg, og kom på 5.-plass i Norges sterkeste mann. I 2014 vant han Europas sterkeste mann -105 kg.

Som basketballspiller spilte Aukland for Bærum Basket i den norske eliteserien BLNO, som forward.

I 2017 sluttet han med strongman-satsing og begynte med CrossFit.

## Statistikk fra BLNO-karrieren

### Tegnforklaring

### Sesongspill

## Referanser
Deferasiroks

**Deferasiroks** er et jernbindende legemiddel som brukes av pasienter med kronisk overskudd av jern på grunn av hyppige blodoverføringer. Legemiddelet markedsføres i dag under navnet Exjade av legemiddelkonsernet Novartis.

Gjentatte blodoverføringer kan være nødvendig hos personer med forskjellige typer anemier, for eksempel beta-talassemi, sigdcellesykdom og myelodysplastisk syndrom (MDS). Dette kan imidlertid føre til en opphopning av overflødig jern. Jern er en viktig bestanddel av det stoffet i røde blodlegemer som frakter oksygen rundt i kroppen kalt hemoglobin. Likevel er det slik at overflødig jern kan skade cellene i viktige organer som for eksempel hjerte og lever. Derfor er det viktig å fjerne jernoverskuddet for å holde jerninnholdet på et sunt nivå. Når noen tar Deferasiroks går legemiddelet over i blodet og fanger (binder) overflødig jern som finnes i blodet og kroppsvev. Denne prosessen kalles kelatering. Deretter skilles jernet ut av kroppen via avføringen.

## Exjade
Exjade (Deferasiroks) er en medisin som tas i bruk ved behandling av kronisk jernoverskudd etter hyppige blodoverføringer hos pasienter over 6 år og eldre med beta-talassemi major.  Exjade benyttes også for behandling av kronisk jernoverskudd etter blodoverføringer når deferoksaminbehandling er forbundet med risiko (kontraindisert) eller er utilstrekkelig.

## Referanser


## Eksterne lenker
* Legemiddelverket
Myelodysplastisk syndrom

**Myelodysplastisk syndrom (MDS)** (også kjent som **preleukemi**) er et samlebegrep for flere kroniske sykdommer hvor blodproduksjonen ikke fungerer som normalt. Grunnen til dette er at de blodproduserende stamcellene i benmargen ikke klarer å produsere modne blodceller. 
__TOC__
Blodcellene våre består av røde blodlegemer (erytrocytter), hvite blodlegemer (leukocytter) og blodplater (trombocytter). Både antallet celler og funksjonsnivået kan være forstyrret. En nærmere klassifisering av sykdom baseres på hvilke celletyper som er angrepet. 

Hovedsakelig er det to former for Myelodysplastisk syndrom (MDS):
*Primært myelodysplastisk syndrom hvor årsaken er ukjent
*Behandlingsrelatert myelodysplastisk syndrom, som skyldes behandling med stråling, cellegift eller annen medisin.

## Symptomer
Sykdommen har ofte en tidlig fase uten symptomer, og symptomene som oppstår senere er et resultat av benmargssvikt:
*Færre røde blodlegemer, også kalt anemi, som gir slapphet, tretthet, tungpust og hjertebank.
*Færre hvite blodlegemer som medfører gjentatte infeksjoner.
*Færre blodplater som gir blødninger i slimhinner og hud.
Mistanken om benmargssvikt vil ofte være grunnen til at utredninger startes.

## Sykdomsforløp og behandling
Stamcelletransplantasjon er eneste kjente behandling som kan helbrede sykdommen. Uten stamcelletransplantasjon varierer overlevelsen fra noen måneder til 10 år, og infeksjoner er en komplikasjon som kan oppstå. I tillegg kan opptil 30-40 prosent av pasientene utvikle akutt myelogen leukemi (AML) under sykdomsforløpet. Derfor betegnes ofte myelodysplastisk syndrom som «preleukemi».

## Prognose
MDS kan være en fredelig sykdom som ikke nevneverdig påvirker allmenntillstand eller livs-lengde. Den kan i så tilfelle være stabil over mange år. For de fleste pasienter foreligger det imidlertid en risiko for sykdomsforverrelse med tiden. Hb og de andre blodlegemene vil da bli lavere, og antallet umodne celler (blaster) i benmargen kan øke. For enkelte pasienter vil MDS utvikle seg til den langt mer alvorlige tilstanden akutt leukemi. Risikoen for utvikling til akutt leukemi varierer fra knapt å være økt, til å være relativt stor. 

## Behandling
MDS kan gi ulike symptomer og ha forskjellig alvorlighetsgrad. Det foreligger derfor mange ulike typer behandling ved MDS. Stamcelletransplantasjon kan helbrede pasienter med MDS, men forutsetter en alder der dette er forsvarlig. For de øvrige pasientene er sykdommen kronisk. Imidlertid finnes ulike behandlinger som kan bedre dine blodverdier og kan gjøre at du vil føle deg kjekkere. Det vanligste er at man behøver transfusjoner med røde blodlegemer for å bedre blodprosenten (Hb) og redusere den trettheten som ofte ledsager lav Hb. De fleste pasienter finner med tiden ut hvilket Hb-nivå, akkurat de trenger, for å ha det bra. Blodtransfusjoner kan mottas i mange år, av til i flere tiår, men vil føre til at kroppen lagrer for mye jern. Etter hvert kan jernmengden bli så høy at det anses nødvendig å medisinere for å redusere jernnivåene i kroppen.

## Kilder
* Nordic MDS Group
Everolimus

**Everolimus** et legemiddel som brukes til å behandle visse krefttyper og ved transplantasjoner. Legemiddelet markedsføres i dag av legemiddelkonsernet Novartis under varemerket Afinitor (onkologi) og Certican (transplantasjon). Med hensyn til kreft brukes Everolimus for å behandle pasienter med progredierende, altså fremadgående, nyrecellekarsinom (RCC) hvor sykdommen har hatt en negativ utvikling under eller etter VEGF-rettet behandling.  VEGF står for vaskulær endotelial vekstfaktor, og dette er et protein som kreftceller utskiller for å kunne vokse.

Everolimus er en målsøkende kreftmedisin. Dette innebærer at behandlingen er rettet spesifikt mot vekstfaktorer i kreftceller, og at kreftceller i større grad rammes. Everolimus hemmer proteinet mTOR som ellers stimulerer kreftcellene til å dele seg og bygge nye blodkar. Legemiddelet er den første og eneste behandlingen så langt som gjennom en fase III- studie har påvist klinisk effekt etter at behandling med VEGF-hemmer har sviktet. Dette innebærer at det er påvist at den aktive substansen i Afinitor, Everolimus, har en direkte hemmende virkning på mTOR. Dette fører til: 
*Redusert cellevekst og proliferasjon, altså vekst på grunn av økt antall celler blant annet gjennom celledeling, i svulsten.
*Redusert tumorangiogenese, det vil si redusert nydannelse av blodårer i svulsten.
*Hemming av cellemetabolismen.

## Afinitor

**Afinitor** (Everolimus) er godkjent i Norge og EU for pasienter med nyrekreft som har utviklet seg i negativ retning under eller etter målrettet behandling med VEGF-hemmer. Afinitor er den første dokumenterte behandlingsmuligheten for pasienter i denne målgruppen.

## Referanser
Nyrecellekarsinom

**Nyrecellekarsinom**, også kalt nyrecellekreft, er den mest vanlige formen for nyrekreft. Av alle tilfeller nyrekreft utgjør nyrecellekarsinom 90 prosent, og av alle krefttilfeller i verden står det for 2 prosent. I Norge registreres det hvert år over 600 nye tilfeller av nyrecellekarsinom.  

Ved nyrecellekreft utvikles kreftcellene på nyrekanalens innside. Nærmere 40 prosent av alle pasienter med nyrecellekarsinom har spredning allerede ved diagnosetidspunktet, noe som innebærer at svulsten har spredt seg utenfor den rammede nyren. Nyrecellekarsinom deles inn i typene klarcellet og ikke-klarcellet. Cellene som kalles klare inneholder fett som vaskes bort før cellene studeres i mikroskopet, derfor ser cellene klare ut. Betegnelsen ikke-klarcellet benyttes for andre typer, som papillært, kromofobt, samlerør og uklassifisert type nyrecellekarsinom.

## Se også
*Nyrekreft
Juan Díaz de Solís

**Juan Díaz de Solís** (født 1470 i Lebrija, død 20. januar 1516 i Río de la Plata) var en spansk utforsker og navigatør.

Díaz de Solís var antageligvis født i Lebrija i Sevilla, men noen forfattere argumenterer med at han kunne vært født i Portugal hos en andalusisk innvandrerfamilie. Han tjenestegjorde som navigatør ved ekspedisjonen til Yucatán i perioden 1506 til 1507 og til Brasil i 1508 sammen med landsmannen Vicente Yáñez Pinzón på leting etter vestpassasjen til India.

I 1508 dro han med Pinzón sørover langs Sør-Amerikas kystlinje og oppdaget bukten ved Rio de Janeiro. I 1515 seilte han igjen fra Spania på jakt etter vestpassasjen, og da han kom til Río de la Platas brede munning var han overbevist om at han hadde funnet den, helt til han senere innså at vannet i denne regionen var ferskvann. Díaz de Solís ble drept under landgang på denne kysten, men det er omstridt om han ble drept av lokale indianere eller som følge av mytteri fra eget mannskap.

## Referanser


## Eksterne lenker
* 
*
Neighborhood 3 (Power Out)

**«Neighborhood #3 (Power Out)»** er en indierocksang av det canadiske bandet Arcade Fire. Det var den tredje singelen fra bandets debutalbum, *[[Funeral (album)|Funeral]]*.

Singelen ble gitt ut den 23. mai 2005 via Rough Trade Records. Singelen nådde 26.-plass på UK Singles Chart, og forble på listen i to uker. Arcade Fire vant en Juno for «Årets låtskriver» for sangen, sammen med to spor fra *Funeral*, og sangens musikkvideo ble nominert til «Årets video».

## Bakgrunn
Sangen ble skrevet av vokalisten Win Butler og hans kone, Régine Chassagne, sammen med tidligere bandmedlem Josh Deu. Sangens tekster finner sted i Montréal under snøstormen i Nord-Amerika i 1998, som førte til at byen lå i mørke i en uke. Chassagne bodde i Montreal under snøstormene, og hennes erfaringer førte til inspirasjonen for sangen.

Tekstene er stort sett metaforiske og tvetydige, som har ført til spekulasjoner om deres mening. Tekstene er mørke («Kids are dying out in the snow») og har et tema som kan minne om håpløshet («Don't have any dreams / Don't have any plans»).

The lyrics are mostly metaphorical and ambiguous, which has led to speculation as to what message they convey. The lyrics are dark ("Kids are dying out in the snow") and have a theme of hopelessness ("Don't have any dreams / Don't have any plans").

Til tross for den pessimistiske atmosfæren har Butler påpekt at tekstene har to sider, og at de også kan tolkes som oppløftende, og henvist til teksten, hvor det står «There's something wrong in the heart of man / Take it form your hear / Put it in your hand.»

Despite the pessimistic atmosphere, Butler has indicated that there are "two sides" to the lyrics, and it can be interpreted as "uplifting", noting the lyrics "There's something wrong in the heart of man / Take it from your heart / Put it in your hand." Butler har uttalt at «If there's something fucked up in your heart, you're going to put it in your hand as a sword."

Tekstene refererer også til Butlers mening, at det er umulig å holde sine hemmeligheter helt skjult. «A lot of people have [the idea] that there are aspects of your life that are hidden or secret … But I think that people are pretty much open book.» Han sa også at sangen kan tolkes politisk, da flere politikere har blitt anklaget for å holde sine motiver hemmelige.

## Video
En musikkvideo i 3D ble produsert av Plates Animation, som også laget musikkvideoen for The Shins' «So Says I». Videoen viser flere ungdommer med hettegensere som kutter strømlinjene til en steampunk-by på 1920-tallet, mens flere eldre men springer etter dem.

## Spor

### Singel (Storbritannia)
#«Neighborhood #3 (Power Out)» (albumversjon)
#«Neighborhood #3 (Power Out)» (August Session)

### Klar vinyl 7″ (Storbritannia)
#«Neighborhood #3 (Power Out)» (albumversjon)
#«Neighborhood #3 (Power Out)» (August Session)

### Svart 7″ (Storbritannia)
#«Neighborhood #3 (Power Out)» (live fra Great American Music Hall ii San Francisco, California)
#«This Must Be The Place (Naive Melody)» (med David Byrne, live fra Irving Plaza i New York City)

## Referanser
Lord Steward

**Lord Steward** eller **Lord Steward of the Household** er et viktig embete i Englands Royal Household. Innehaveren av tittelen er alltid en del av adelen. Inntil 1924 skulle innehaveren alltid være med i regjeringa. Fram til 1782 var embetet av stor politisk betydning og bar en såkalt *Cabinet rank*, det vil si at innehaveren også var en minister.

Lord Steward blir utnevnt av monarken i egen person. I seremonielle sammenhenger representerer en hvit stav hans autoritet. 

I 1539 utstedte Henrik VIII en lov som skulle beskrive de adeliges ansvarsområder, og her beskrives innehaveren som stormester eller lord steward of the king's most honourable household. Han var leder av Board of Green Cloth inntil denne instansen blei avvikla etter reformen for lokalt styre i 2004, etter Licensing Act 2003. I hans departement finner man Treasurer of the Household og Comptroll of the Household, som er rett etter ham i rang. Innehaverne av disse embetene var vanligvis adelige eller sønner av adelige og rådsmedlemmer. De satt også i Board of Green Cloth, bar hvite staver og tilhørte departement. Embetene holdes nå av innpiskere i Underhuset. 

## Referanser


## Eksterne lenker

* «Officers of the Green Cloth: Lord Steward», *School of Advanced Study ved the University of London*
Dragan

**Dragan** er et serbisk, kroatisk, slovensk, makedonsk og bulgarsk mannsnavn dannet av det slaviske leddet *dorgu*, «dyrebar».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Dragan Nikolić (f. 1943), serbisk skuespiller
* Dragan Vasiljković (f. 1954), serbisk paramilitær leder
* Dragan Bjelogrlić (f. 1963), serbisk skuespiller
* Dragan Stojković (f. 1965), serbisk fotballspiller og trener
* Dragan Roganović (f. ca 1978), serbisk-australsk DJ
* Dragan Dautovski, makedonsk musiker
* Dragan Klaić, serbisk-nederlandsk professor i teaterstudier
* Dragan Galic, tysk pokerspiller

## Annen bruk av navnet
* Dragan Davic, pseudonym brukt av Radovan Karadžić

## Referanser


## Eksterne lenker
*
Katyn

**Katyn** kan sikte til:

* Katyn (Smolensk), landsby i Smolensk oblast i Russland
* Katyn-massakeren av polske offiserer og fremstående sivile i Katynskogen ved Smolensk våren 1940
* Katyn (film) (polsk: *Katyń*), polsk film om de samme hendelser, redigert av Andrzej Wajda og premierevist i 2007

## Se også
* Khatyn, landsby i Belarus
Friprogsenteret

**Nasjonalt kompetansesenter for fri programvare AS** – «Friprogsenteret» – var et uavhengig, statlig finansiert kompetansesenter for fri programvare som bisto med å ta i bruk fri programvare, eller utvikle fri programvare i IT-løsninger. Friprogsenterets målsetning var å etablere en kultur for deling, gjenbruk og samarbeid av IT-løsninger og digitalt innhold. Finansiering var ved Fornyings- og administrasjonsdepartementet.

## Historie
Friprogsenteret ble åpnet 15. august 2007 av daværende fornyings- og administrasjonsminister Heidi Grande Røys. Heidi Austlid var leder fra 2007 til 2011.

Selskapet ble avviklet i 2014.

## Referanser
Jernbane i San Marino

**Jernbanen i San Marino** eksisterer ikke lenger. Det fantes en jernbanelinje mellom 1932 og 1944, som ble bygget under fascistregimet til Mussolini. Den var til sin tid veldig moderne, fullstendig elektrifisert og med hele 17 tunneler på sin korte strekning fra Rimini til San Marino. Det meste av tunnelanleggene eksisterer fortsatt, selv om toget ikke går lenger.
Jernbane i Finland

**Det finske [[jernbane]]nettet** består av 5&nbsp;865 kilometer skinner med  1&nbsp;524 mm sporvidde. Passasjertogene blir drevet av det statlige selskapet VR-Yhtymä. Disse togene betjener de største byene og tettstedene, allikevel er togforbindelser mer sjeldne enn bussforbindelser. De aller fleste passasjertogene starter eller ender ved Helsingfors Sentralstasjon, og en stor andel av passasjerlinjene betjener Helsingfors og forstedene.  Vedlikehold og konstruksjon av jernbanenettet blir overlatt til det finske svaret på Jernbaneverket (Ratahallintokeskus – RHK).

## Eksterne lenker
*
Kjetil Måkestad

**Kjetil Hammersland Måkestad** (født 16. juni 1985 i Odda) er en norsk friidrettsutøver, som spesialiserer seg på mellomdistanseløp. Han representerer bergensklubben IL Gular. Han er yngre bror av mellomdistanseløperen Ingvill Måkestad Bovim.

## Medaljer i norske mesterskap

## Andre meritter
* 2004: Nordisk U23-mester 1500m
* Flere ganger norsk juniormester

## Referanser




## Eksterne lenker
*
Vesterålens Naturprodukter

**Vesterålens Naturprodukter AS (VNP)** er en norsk produsent av omega-3-kapsler. Selskapet ble stiftet 15. april 1997 på Sortland i Vesterålen og markedsfører merkene *Fri Flyt* i Norge, Fritt Flyt Sverige, Vapaa Kierto i Finland og Active Omega-3 i Danmark. 

Selskapet har ca. 30 ansatte og 200 000 abonnenter i Norden .

## Referanser


## Eksterne lenker
* Vesterålens Naturprodukter AS  Offisiell nettside for VNP i Norge.
George Newnes

**George Newnes**, 1. baronett, (født 13. mars 1851 i Matlock Bath i Derbyshire i England, død 9. juni 1910) var en britisk forlegger og redaktør. 

Han startet sin forleggerkarriere i 1881, da han grunnla magasinet *Tit-Bits* som inneholdt utdrag fra bøker og andre publikasjoner. I 1884 flyttet magasinutgivelsen fra Manchester til London, og Newnes begynte å jobbe med W.T. Stead. Sammen etablerte de den månedlige journalen *Review of Reviews* i 1890.

Hans mest kjente publikasjon var *[[Strand Magazine|The Strand Magazine]]*, etablert i 1891, der Arthur Conan Doyle første gang fikk publisert sine mysterieserier om Sherlock Holmes. Han grunnla også flere andre magasiner som *The Westminster Gazette* (1873), *The Wide World Magazine* (1888) og *Country Life* (1897). I 1891 ble forleggervirksomheten lagt inn i det nyetablerte forlaget George Newnes Ltd. I 1897 startet forlaget med bokutgivelser.

Politisk var Newnes liberal. I 1885 ble han valgt som parlamentsmedlem (MP) for den nyopprettede valgkretsen Newmarket i Cambridgeshire. Denne posisjonen hadde han i ti år. I 1895 ble han utnevnt til baronett. Han ble igjen innvalgt til Underhuset i 1900 for Swansea, et sete han hadde frem til han trakk seg tilbake i januar 1910.

Newnes fikk oppført en stor residens i Lynton i Devon. Han spilte en sentral rolle i utviklingen av tvillingbyene Lynton og Lynmouth. I 1898 finansierte han Southern Cross-ekspedisjonen til Antarktis, under ledelse av Carsten Borchgrevink, mot at han fikk enerett på å publisere resultater og beretninger fra ekspedisjonen.

## Referanser


## Litteratur
* Jackson, Kate. *George Newnes and the New Journalism in Britain, 1880-1910*. Aldershot: Ashgate, 2001. ISBN 978-0-7546-0317-7

## Eksterne lenker
* 
* 
*
Liste over kardinaler utnevnt av Pius VIII

**Liste over kardinaler utnevnt av Pius VIII** er en liste over de seks kardinalene pave Pius VIII utnevnte under tre konsistorium i perioden fra 27. juli 1829 til 5. juli 1830.

## 27. juli 1829
* Cesare Nembrini Pironi Gonzaga
* Remigio Crescini O.S.B.

## 15. mars 1830
* Thomas Weld
* Raffaele Mazio
* Domenico de Simone

## 5. juli 1830
* Louis-François-Auguste de Rohan Chabot

## Kilder
* Salvador Miranda: The Cardinals of the Holy Roman Church
Liste over kardinaler utnevnt av Leo XII

**Liste over kardinaler utnevnt av Leo XII** er en liste over de 25 kardinalene pave Leo XII utnevnte under åtte konsistorium i perioden fra 5. mars 1824 til 15. desember 1828.

## 5. mars 1824
* Giovanni Battista Bussi
* Bonaventura Gazola O.F.M.Ref.

## 27. september 1824
* Karl Kajetan Gaisruck
* Patrício da Silva O.S.A.
* Teresio Maria Carlo Vittorio Ferrero della Marmora

## 20. desember 1824
* Pedro Inguanzo Rivero
* Ludovico Micara O.F.M.Cap.

## 21. mars 1825
* Gustave-Maximilien-Juste de Croy

* *[[in pectore]]* Bartolomeo Alberto Cappellari O.S.B.Cam, senere pave Gregor XVI.

## 13. mars 1826
* Jean-Baptiste-Marie-Anne-Antoine de Latil
* Francisco Javier de Cienfuegos y Jovellanos
* Kardinal *[[in pectore]]* offentliggjort: Bartolomeo Alberto Cappellari O.S.B.Cam, senere pave Gregor XVI.

## 2. oktober 1826
* Giacomo Giustiniani
* Vincenzo Macchi
* Giacomo Filippo Fransoni
* Tommaso Bernetti

* *[[in pectore]]* Pietro Caprano
* *[[in pectore]]* Belisario Cristaldi
* *[[in pectore]]* Giovanni Francesco Marazzani Visconti
* *[[in pectore]]* Giovanni Antonio Benvenuti
* *[[in pectore]]* Benedetto Colonna Barberini di Sciarra
* *[[in pectore]]* Alexander Rudnay Divékújfalusi

## 25. juni 1827
* Ignazio Nasalli
* Joachim-Jean-Xavier d'Isoard

## 15. desember 1828
* Antonio Domenico Gamberini
* Juan Francisco Marco y Catalán
* Pietro Caprano
* Belisario Cristaldi
* Giovanni Francesco Marazzani Visconti
* Giovanni Antonio Benvenuti
* Alexander Rudnay Divékújfalusi

* *Offentliggjort utnevnelse* Benedetto Colonna Barberini di Sciarra

## Kilder
* Salvador Miranda: The Cardinals of the Holy Roman Church
Naturlig monopol

I økonomifaget oppstår et **naturlig monopol** når maksimum effektivitet av produksjonen og distribusjonen er oppnådd gjennom én leverandør på grunn av skalaeffekt i en spesiell industri.

Naturlige monopoler oppstår når den største leverandøren i en industri, ofte den første leverandøren i et marked, har en overveldende omkostningsfordel over andre faktiske og potensielle konkurrenter. Dette pleier å være tilfellet i industrier hvor kapitalomkostningene dominerer, slik at man får en stordriftsfordel som er stor i forhold til markedets størrelse, og dermed oppstår høye inngangsbarrierer; eksempler inkluderer noen typer typiske offentlige bedrifter som vann- og elektrisitetsverk. Det er veldig dyrt å bygge overføringsnett (vann-/gass-, elektrisitets- og telefonlinjer), og derfor er det usannsynlig at en potensiell konkurrent vil være villig til å ta kapitalinvesteringene som er nødvendige for å entre den ene leverandørens marked.

Noen frimarkedsorienterte økonomer argumenterer for at naturlige monopol bare eksisterer i teorien, og ikke i praksis, eller at de eksisterer i en overgangsfase.

## Referanser
Hurtigløp på skøyter under Vinter-OL 1994 – 500 meter kvinner

**500 meter kvinner** var en øvelse i hurtigløp på skøyter under Vinter-OL 1994 og ble avholdt i Vikingskipet på Hamar den 19. februar 1994. 

34 utøvere fra 12 nasjoner deltok på distansen.

## Medaljevinnere

## Rekorder
Dette var gjeldende verdens- og olympiske rekorder før Vinter-OL i 1994:

Det ble ikke satt noen ny olympisk rekord under øvelsen.

## Resultater

## Referanser


## Eksterne lenker
* 
* Offisiell olympisk rapport
* Speed Skating at the 1994 Lillehammer Winter Games: Women's 500 metres  på Sports-reference.com/olympics
*  [result: Olympic Winter Games 1994 · Ladies · 500 Meter](https://web.archive.org/web/20170731110006/https://www.speedskatingnews.info/en/results/?eventresultID=987 Distance) på SpeedSkatingNews.info
*   Results of the 1994 Olympic Winter Games 500 meters Women
*  Results Olympic Games 1993/1994 Ladies  - 500m : 19 Feb 1994 - Hamar på http.ISU.html.infostradasports.com 
*  Speed Skating 1994 Olympic Games Results - Women's 500 metres - 19th February på The-Sports.org
*
Leif Hjørnevik

**Leif Hjørnevik** (1910–1973) var fylkesmann i Telemark fra 1970 til 1973. Han ble utnevnt 12. desember 1969 (mange lister regner med den datoen og skriver derfor 1969–1973).

Leif Hjørnevik ble cand.jur. i 1936 og var deretter advokatfullmektig før han startet egen sakførerforretning. Fra 1939–1941 var han dommerfullmektig. Han var ansatt i Finansdepartementet, Innenriksdepartementet og Justisdepartementet under andre verdenskrig. I 1945 ble han fylkeskontorsjef i Nordland, året etter ble han rådmann i Larvik, en stilling han hadde til 1959. Deretter fulgte ti år som finansrådmann i Trondheim før han i 1969 ble utnevnt til fylkesmann i Telemark. 

## Referanser


## Kilder
* Hvem Hva Hvor 1971, s. 95
A-K maskiner

**A-K maskiner AS** er en norsk kjede av butikker som selger maskiner og utstyr til landbruket. A-K maskiner hadde i 2012 en omsetning på 1,3 milliard kroner og har ca. 50 utsalgssteder. 

## Historie
A-K maskiner AS ble etablert som A/S Arstad & Konglevoll 1. februar 1961 av Bernt Arstad og Torleiv Konglevoll, med avdelinger i Oslo og Bergen. Selskapet overtok samtidig agenturene til A/S Kullberg & Co, da de ble kjøpt av Volvo. I 1966 ble A/S Arstad & Konglevoll eneforhandler av Fiat-traktorer, da selskapet overtok Thorstvedts Maskinforretning A/S. 1. mars 1978 ble de to selskapene A/S Arstad & Konglevoll og Thorstvedt Maskinforretning A/S fusjonert, og det nye selskapet fikk navnet A-K maskiner. I juni 2008 ble selskapet kjøpt av Bertel O. Steen

## Referanser


## Eksterne lenker
*
Liste over kardinaler utnevnt av Johannes XXIII

**Liste over kardinaler utnevnt av Johannes XXIII** er en liste over de 52 kardinalene pave Johannes XXIII utnevnte under fem konsistorium i perioden fra 15. desember 1958 til 19. mars 1962.

## 15. desember 1958
* Giovanni Battista Montini, senere pave Paul VI.
* Giovanni Urbani
* Paolo Giobbe
* Giuseppe Fietta
* Fernando Cento
* Carlo Chiarlo
* Amleto Giovanni Cicognani
* José Garibi y Rivera
* Antonio María Barbieri O.F.M.Cap.
* William Godfrey
* Carlo Confalonieri
* Richard James Cushing
* Alfonso Castaldo
* Paul-Marie-André Richaud
* John Francis O’Hara C.S.C.
* José María Bueno y Monreal
* Franz König
* Julius Döpfner
* Domenico Tardini
* Alberto di Jorio
* Francesco Bracci
* Francesco Roberti
* André Jullien P.S.S.

## 14. desember 1959
* Paolo Marella
* Gustavo Testa
* Aloysius Muench
* Albert Gregory Meyer
* Arcadio María Larraona Saralegui C.M.F.
* Francesco Morano
* William Theodore Heard
* Augustin Bea S.J.

## 28. mars 1960
* Luigi Traglia
* Peter Tatsuo Doi
* Joseph-Charles Lefèbvre
* Bernard Jan Alfrink
* Rufino Jiao Santos
* Laurean Rugambwa
* Antonio Bacci
* Tre kardinaler kreert *[[in pectore]]* ble aldri offentliggjort, og deres forfremmelse dermed aldri gyldig.

## 16. januar 1961
* Joseph Elmer Ritter
* José Humberto Quintero Parra
* Luis Concha Córdoba
* Giuseppe Antonio Ferretto

## 19. mars 1962
* José da Costa Nuñes
* Giovanni Panico
* Ildebrando Antoniutti
* Efrem Forni
* Juan Landázuri Ricketts O.F.M.
* Gabriel Acacius Coussa O.S.B.A.M.
* Raúl Silva Henríquez S.D.B.
* Léon-Joseph Suenens
* Michael Browne O.P.
* Joaquín Anselmo María Albareda y Ramoneda O.S.B.

## Kilder
* Salvador Miranda: The Cardinals of the Holy Roman Church
Jernbane på Man

**Jernbanen på Man** har en rik tradisjon og kan vise frem det største nettverket med smalsporet jernbane på De britiske øyer. Det eksisterende jernbanenettverket er på 68,5 kilometer, hvorav 43,5 km er elektrifisert. Nettverket er delt inn i fem forskjellige systemer: 

* Isle of Man Steam Railway 
* Manx Electric Railway 
* Snaefell Mountain Railway 
* Douglas hestesporvei 
* Groudle Glen Railway 

De tre første linjene er operert av Isle of Transportation. Noen av trikkene er gamle i sin grunnleggende design, over 100 år gamle, men motorer og teknologi ble på 1970-tallet overtatt fra kjøretøyer som i 1974 ble avskaffet av trikkesystemet i den tyske byen Aachen.

## Referanser


## Eksterne lenker
*
Naturfotografenes Bildebyrå

**Naturfotografenes Bildebyrå ** var et Oslo-basert fotobyrå som på slutten av 1970-tallet og på 1980-tallet distribuerte arkivbilder fra medlemmer i foreningen Norske Naturfotografer.

## Historie
Bildebyrået ble dannet i 1978, to år etter at foreningen Norske Naturfotografer var etablert. Det ble i de neste ti årene drevet som et selvstendig byrå av Reidunn Frislid. I 1988 ble bildesamlingen innlemmet i Samfoto bildebyrå.

## Eksterne lenker
* Samfoto 
* Norske Naturfotografer
Cosmopolite

**Cosmopolite** (innviet 8. oktober 1991) er en musikkscene i Oslo for variert musikk fra hele verden. Siden 2008 har foretaket hatt lokaler i Kulturslottet Soria Moria på Torshov.

Cosmopolite ble startet av impressarioen Miloud Guiderk etter at Club 7 ble nedlagt. Ved åpningen i Industrigata 36 på Majorstuen, i de tidligere lokaler til "Banken", spilte jazzgitaristen Charlie Byrd med trio, uken efter var det Tony Williams med kvintett.  
Senere i åpningsåret var det Toots Thielemans med band, Charles Lloyd Quintet
og Lee Konitz med Lars Sjösten ensemble.  Året etter var det Joe Henderson, Ray Brown,
og Charlie Haden.  Med Rikskonsertene arrangerte
man *Etnisk musikkafé* som ledd i NORAD sitt *Flerkulturelt musikksenter*, og
da kom Mari Boine fra Kautokeino,  Hermeto Pascoal  fra Brasil,  de tyske Die Toten Hosen, det  svenske Tolvan Big Band, samt Angélique Kidjo fra Benin.  I 1993 ble Djangofestivalen arrangert her, og utover 90-tallet befestet man
stillingen som scene for variert musikk.  Blant verdensstjernene var
Gerry Mulligan, Diana Krall, Joe Zawinul, Stéphane Grappelli, Chick Corea, Bill Frisell og Jimmy Scott.  Scenen måtte stenge sent i 1998 grunnet for høye leiekostnader,
og  lokalene ble overtatt av *Hereford Steakhouse*.

Stiftelsen **Cosmopolite Scene** ble etablert i desember 1998, og i 1999 fikk man
280 000 kroner i støtte fra  Norsk kulturråd (del av deres *Mosaikk-program*) og gjenåpnet i Møllergata (Oslo) 26 der *Betlehem* engang var. Styreleder ble Omar Guiderk. I 2001
fikk man fast post på statsbudsjettet og Guiderk vant æresprisen ved Oslo Jazzfestival som
ofte bruker scenen. Andre brukere har vært Oslo World Music Festival og .
I 2005 startet de en serie
for verdensmusikk med stjerner som algirske Cheb Khaled, pakistanske Nusrat Fateh Ali Khan, malisiske Salif Keïta, Ces%C3%A1ria %C3%89vora fra Kapp Verde og Youssou N'Dour fra Dakar.

Trubaduren Cornelis Vreeswijk drev en tid sitt eget plateselskap med navnet *Cosmopolite*.

## Referanser


## Litteratur
* Einarsen, Hans Philip: *[http://www.oslomuseum.no/images/stories/PDFer/Byminner/Byminner%20nr%204%20-%202011%20-%20web.pdf Miloud Guiderk - en kosmopolitt i Oslo]* i 
* Ellingsen, Anne: *Grenseløse opplevelser - Miloud Guiderk og Cosmopolite* (2017)
* Byminner nr.4-2011, s.46-51
Hurtigløp på skøyter under Vinter-OL 1994 – 3000 meter damer

**3 000 meter damer** var en øvelse i hurtigløp på skøyter under Vinter-OL 1994 og ble avholdt i Vikingskipet på Hamar den 17. februar 1994. 

27 utøvere fra 14 nasjoner deltok på distansen.

## Medaljevinnere


File:Svetlana Bazjanova.JPG|Svetlana Bazjanova i 2009.
File:Emese Hunyady.JPG|Emese Hunyady i 2010.
File:Claudia Pechstein 2008.jpg|Claudia Pechstein i Allround-VM 2008.


## Rekorder
Dette var gjeldende verdensrekord og olympisk rekord før Vinter-OL i 1994:

Det ble ikke satt noen ny olympisk rekord under øvelsen.

## Resultater

## Referanser


## Dommere, starter og delegerte
*Dommer var ,  Nederland.
**Assisterende dommer var Tore B. Ramton,  Norge.
*Starter var ,  Tyskland.
**Assisterende starter var ,  Norge.
*Tekniske delegerte fra International Skating Union var: Jean Heckly,  Frankrike, og Gerhard Zimmermann,  Tyskland.

## Eksterne lenker
* 
*  Offisiell olympisk rapport
*  Lillehammer 1994 3000m Women - Olympic Speed Skating på Olympic.org
*  Speed Skating at the 1994 Lillehammer Winter Games: Women's 3,000 metres  på Sports-reference.com/olympics
*  Distance result: Olympic Winter Games 1994 · Ladies · 3.000 Meter - Resultater på SpeedSkatingNews.info
*  Results of the 1994 Olympic Winter Games 3000 meters Women.
*  Results 1993/1994 Olympic Games Ladies - 3000m : 17 Feb 1994 - Hamar på www.ISU.html.infostradasports.com
*  Speed Skating - 1994 Olympic Games - Results Women's 3000 m - 17th February på The-Sports.org
*
Douglas hestesporvei

**Douglas hestesporvei** er et offentlig transportmiddel i Douglas, hovedstaden på Isle of Man. Den har en rutenett som går fra  den sydlige  terminalen ved Victoria Pier til den nordre terminalen ved Derby Castle. Det er en strekning på om lag 3 kilometer som stort sett følger sjøfronten. Sporvidden er 914 millimeter og den er dobbeltsporet mesteparten av strekningen.

Hestesporvognen ble tatt i bruk i 1876 og har, med unntak av en liten periode under andre verdenskrigen vært i trafikk siden. Etter 1927 har sporveien bare blitt brukt i sommerhalvåret. Systemet omfatter 23 vogner og 45 hester. Sporveien eies og drives av Douglas Borough Council.

## Eksterne lenker
* Douglas Bay Tramway
John Street

**John Franklin Street** (født 15. oktober 1943 i Norristown i Pennsylvania) er en amerikansk politiker som representerer Det demokratiske parti. Han var borgermester i Philadelphia fra 2000 til 2008. Før han ble ordøfrer satt han 19 år i Philadelphias bystyre, sju av årene som president.

I valget i 1999 slo han den republikanske kandidaten med 0,4 prosentpoeng, 49,52% mot Sam Katz' 49,12%. I gjenvalget fire år senere fikk han 58,34% mot Katz' 41,34%.